Obecné zastupiteľstvo obce Perín – Chym v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 2 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 28 ods. 5, § 49 ods. 4, § 114 ods. 6, § 140 ods. 9 a § 141 ods. 5 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

**vydáva**  toto

***Všeobecne záväzné nariadenie obce Perín- Chym***

***č. 1 /2019***

***o výške mesačného príspevku na čiastočnú úhradu nákladov v školách a školských zariadeniach zriadených obcou Perín – Chym***

**Článok 1**

**Úvodné ustanovenia**

**§ 1**

**Predmet úpravy**

1. Toto všeobecne záväzné nariadenie (ďalej len „VZN“) určuje:

a) zákonným zástupcom detí, žiakov, dospelým osobám a zamestnancom škôl a školských zariadení v zriaďovateľskej pôsobnosti obce Perín-Chym uvedených v § 1 ods. 2,

b) výšku príspevkov na čiastočnú úhradu nákladov v školách a školských zariadeniach,

c) výšku príspevkov na režijné náklady a podmienky úhrady v školskej jedálni,

d) postup pri znížení alebo odpustení príspevkov pre detí a žiakov v hmotnej núdzi podľa príslušného zákona.

1. Obec Perín-Chym ( ďalej len „zriaďovateľ“) určuje výšku príspevkov na čiastočnú úhradu nákladov v:
2. materskej škole,
3. školskom klube detí zriadenom pri základnej škole,
4. zariadení školského stravovania – školskej jedálni pri materskej škole,

**Článok 2**

**Určenie výšky príspevku na čiastočnú úhradu nákladov v materskej škole**

**§ 2**

1. Zriaďovateľ v zmysle ustanovenia § 28 ods. 5 školského zákona určuje výšku mesačného príspevku na čiastočnú úhradu výdavkov za pobyt dieťaťa v materskej školy mesačne na jedno dieťa sumou **6,00 €.**

2. Príspevok v materskej škole sa neuhrádza za dieťa:

1. ktoré má jeden rok pred plnením povinnej školskej dochádzky,
2. ktoré má prerušenú dochádzku na viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom,
3. ak zákonný zástupca predloží riaditeľke MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi,
4. ktoré je umiestnené v zariadení na základe rozhodnutia súdu.

3. Počas prerušenia prevádzky materskej školy v čase školských prázdnin podľa § 2 ods. 6 Vyhlášky MŠ SR č. 306/2008 Z.z. o materskej škole v platnom znení uhrádza zákonný zástupca pomernú časť príspevku určeného v ods. 1.

4. Príspevok uhrádza zákonný zástupca dieťaťa mesačne vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza, a to v hotovosti do pokladne materskej školy.

**Článok 3**

**Určenie výšky príspevku na čiastočnú úhradu nákladov na činnosti v školskom klube detí**

**§ 3**

1. Zriaďovateľ v zmysle ustanovenia § 114 ods. 6 školského zákona určuje výšku príspevku na čiastočnú úhradu na činnosti školského klubu detí pri základnej škole v zriaďovateľskej pôsobnosti obce Perín-Chym mesačne sumou **6,00 €** na jedného žiaka.

2. Zriaďovateľ školského klubu detí môže rozhodnúť o znížení alebo odpustení príspevku, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

3. Príspevok uhrádza zákonný zástupca dieťaťa mesačne vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza, a to v hotovosti do pokladne základnej školy.

**Článok 4**

**§ 4**

**Školská jedáleň**

1. Školská jedáleň, ktorej zriaďovateľom je Obec Perín-Chym poskytuje stravovanie podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných Ministerstvom

školstva, vedy, výskumu a športu SR pre:

1. deti materskej školy,
2. žiakov základnej školy,
3. zamestnancov škôl a školských zariadení,
4. iné fyzické osoby so súhlasom zriaďovateľa a príslušného regionálneho úradu verejného zdravotníctva.

**§ 5**

**Určenie výšky príspevku na čiastočnú úhradu nákladov na nákup potravín, na**

**úhradu režijných nákladov a podmienky úhrady za stravovanie v školskej jedálni**

1. Zriaďovateľ v zmysle ustanovenia § 140 ods. 9 a ods. 10 školského zákona určuje výšku príspevku **na čiastočnú úhradu nákladov na stravovanie vo výške nákladov na nákup potravín** podľa jednotlivých vekových kategórií stravníkov v školskej jedálni:

1.1 **Zákonný zástupca** stravníka - **dieťaťa materskej školy** a **žiaka základnej školy,** okrem dieťaťa a žiaka, na ktoré je poskytnutá dotácia na podporu výchovy k stravovacím návykom v súlade s ustanoveniami zákona č. 544/2010 Z.z. a osobitnými právnymi predpismi, uhrádza výšku finančného príspevku na stravovanie a na čiastočnú úhradu nákladov vo výške nákladov na nákup potravín podľa vekových kategórií stravníkov v súlade s 4**.** finančným pásmom ( do 30.8.2019 ), resp. 2. finančným pásmom ( od 01.09.2019 ) vydaným Ministerstvom školstva, vedy, výskumu a športu SR (ďalej len „MŠVVaŠ SR“) podľa tabuľky v § 5 ods. 1.3.

**1.2 Stravníci - zamestnanci škôl a školských zariadení a iné fyzické osoby** uhrádzajú výšku príspevku na stravovanie vo výške celkových nákladov na potraviny v kategórii stravníci od 15-18/19 rokov v súlade s 4. finančným pásmom ( do 30.8.2019 ), resp. 2. finančným pásmom ( od 01.09.2019 ) vydaným MŠVVaŠ SR a režijné náklady podľa tabuľky v § 5 ods. 1.3.

1.3 **Tabuľka príspevkov:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Sumy príspevkov v €*** | ***desiata*** | | ***obed*** | | ***olovrant*** | | ***Na režijné náklady*** | | ***Spolu*** | |
| ***do 31.8.2019*** | ***od 1.9.2019*** | ***do 31.8.2019*** | ***od 1.9.2019*** | ***do 31.8.2019*** | ***od 1.9.2019*** | ***do 31.8.2019*** | ***od 1.9.2019*** | ***do 31.8.2019*** | ***od 1.9.2019*** |
| **Materská škola**  (stravníci od 2 do 6 rokov) | 0,30 € | 0,36 € | 0,72 € | 0,85 € | 0,25 | 0,24 € | X | X | **1,27 €** | **1,45 €** |
| **Základná škola – I. stupeň**  (stravníci od 6 do 11 rokov) |  |  | 1,09 € | 1,15 € |  |  | X | X | **1,09** | **1,15** |
| **Zamestnanci a iné fyzické**  **osoby** |  |  | 1,26 € | 1,33 € |  |  | 1,64 € | 1,87 € | **3,00 €** | **3,20 €** |

Príspevok uhrádza zákonný zástupca dieťaťa alebo žiaka ( § 5 ods. 1.1 ) a dospelá osoba ( § 5 ods. 1.2 ) mesačne vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza, a to v hotovosti do pokladne základnej školy.

2. **Dotácia na podporu výchovy k stravovacím návykom** sa poskytuje zriaďovateľovi a oprávneným osobám v sumách, osobám a za podmienok zákona č. 544/2010 Z.z. o dotáciách v pôsob. Ministerstva práce, sociál. vecí a rodiny SR a vykonávacích predpisov:

a) na dieťa navštevujúce posledný ročník materskej školy vo výške 1,20 € za každý stravovací deň, v ktorom sa dieťa zúčastnilo vzdelávacieho procesu v materskej škole a súčasne odobralo obed a iné jedlo (desiata, olovrant),

b) na dieťa, okrem dieťaťa navštevujúce posledný ročník materskej školy, ktoré žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške životného minima vo výške 1,20 € za každý stravovací deň, v ktorom sa dieťa zúčastnilo vzdelávacieho procesu v materskej škole a súčasne odobralo obeda iné jedno (desiata, olovrant),

c) na dieťa, ktoré navštevuje základnú školu a ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima vo výške 1,20 € za každý deň, v ktorom sa dieťa zúčastnilo vyučovania v základnej škole a odobralo obed,

d) na dieťa, ktoré navštevuje základnú školu a v základnej škole je najmenej 50% detí z domácností, ktorým sa poskytuje pomoc v hmotnej núdzi vo výške 1,20 € za každý deň, v ktorom sa dieťa zúčastnilo vyučovania v základnej škole a odobralo obed,

**e) od 01.09.2019** na dieťa, ktoré navštevuje základnú školu vo výške 1,20 € za každý deň, v ktorom sa dieťa zúčastnilo vyučovania v základnej škole a odobralo obed.

3. Zákonnému zástupcovi dieťaťa a žiaka základnej školy, na ktoré je poskytnutá dotácia na podporu výchovy k stravovacím návykom a u ktorého podľa potvrdenia od ošetrujúceho lekára zdravotný stav vyžaduje osobitné stravovanie a školská jedáleň uvedený druh stravovania nezabezpečí, zriaďovateľ vyplatí dotáciu v hotovosti z pokladne Obecného úradu mesiac pozadu, na základe evidencie dochádzky dieťaťa do materskej školy alebo žiaka základnej školy do základnej školy.

4. Zákonný zástupca dieťaťa, ktoré navštevuje materskú školu a zákonný zástupca žiaka základnej školy je povinný odhlásiť (osobne alebo telefonicky) zo stravy dieťa alebo žiaka, ktoré sa nezúčastní vzdelávacieho procesu v materskej škole alebo vyučovania v základnej škole **do 12,00 hod. deň vopred**. Vo výnimočných prípadoch, keď dieťa náhle ochorie, je možné dieťa alebo žiaka odhlásiť aj ráno do 8,00 hod. Dospelý stravník je povinný odhlásiť (osobne alebo telefonicky) zo stravy do 12,00 hod. deň vopred.

5. Zriaďovateľ v zmysle ustanovenia § 140 ods. 10 školského zákona určuje výšku príspevku pre zamestnancov škôl a školských zariadení a iných fyzických osôb na úhradu režijných nákladov na výrobu a výdaj jedál a nápojov v školskej jedálni vo výške **1,87-Eur**. Táto suma predstavuje rozdiel medzi skutočným nákladom na jedno odobraté hlavné jedlo – obed v školskej jedálni vo výške **3,20** € a nákladov na nákup potravín pre dospelého stravníka podľa uvedenej tabuľky.

6. Zamestnávateľ prispieva na stravovanie zamestnancov v školách a školských zariadeniach obce príspevok z rozpočtu obce vo výške 55% z hodnoty stravného 4,20 € určeného pri služobnej ceste v dobe trvania od 5 do 12 hodín na hlavné jedlo odobrané v školskej jedálni, t.j. **2,87** €. Zostatok do hodnoty stravného za obed si dopláca zamestnanec.

7. Ak právne predpisy neurčia inak, zriaďovateľ nemôže znížiť alebo odpustiť príspevok na čiastočnú úhradu nákladov a na režijné náklady, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z.z. v znení neskorších predpisov o dotáciách v pôsobnosti Ministerstva práce, sociálnych vecí a rodiny Slovenskej republiky.

**Článok 5**

**Spoločné a záverečné ustanovenia**

**§ 6**

1. Určenie spôsobu úhrady poplatkov v školách a školských zariadeniach je v kompetencii zriaďovateľa škôl a školských zariadení. Zákonný zástupca dieťaťa alebo žiaka, ako aj iné dotknuté osoby sú povinné za týmto účelom zistiť lehoty splatnosti jednotlivých príspevkov v škole a školských zariadeniach.

2. Kontrolu na dodržiavaním tohto VZN vykonáva:

1. hlavný kontrolór obce,
2. starosta.

**§ 7**

**Úhrada príspevku v školskom klube detí, materskej škole a školskej jedálni**

Zákonný zástupca dieťaťa alebo dospelá osoba je povinná uhradiť prípevok určený VZN v súlade s týmto VZN.

**§ 8**

Pokiaľ v tomto VZN nie je podrobnejšia úprava, odkazuje sa na zákon NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, zákon NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, zákon NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov a na vykonávacie predpisy vydané na ich základe. V sporných otázkach a v podrobnostiach o uplatnení tohto VZN rozhoduje Obec Perín - Chym.

**§ 9**

**Záverečné ustanovenia**

Prijatím tohto VZN č. 1/2019 sa zároveň ruší nasledujúca časť VZN obce Perín-Chym č. 2/2015 o úhradách za poskytovanie služieb obcou Perín-Chym v tomto znení:

*“ŠKOLNÉ: Školský klub mládeže (ŠKD) …………………….6,00/dieťa/mesiac*

*Materská škola (MŠ) …………………….6,00/dieťa/mesiac.*

*Oslobodenie od poplatku za školné v Školskom klube mládeže (ŠKD) a v Materskej škole (MŠ) sa vzťahuje na deti v hmotnej núdzi.”*

**§ 9**

**Účinnosť**

Toto nariadenie schválilo obecné zastupiteľstvo uznesením č. 37 dňa 07.05.2019.

MVDr. Ladislav Molnár PhD.

starosta obce

Návrh VZN vyvesený: 18.04.2019

VZN vyvesené: 09.05.2019

VZN účinné: 23.05.2019